**Սյուզաննա Մանե** (ֆր.՝ Suzanne Manet, ի ծնե՝ **Լեենհոֆ**, հոկտեմբերի 30, 1829(1829-10-30), Դելֆտ, Նիդերլանդներ - մարտի 8, 1906(1906-03-08), Փարիզ),դաշնակահարուհի։

Նկարիչ Էդուարդ Մանեի կինը և մոդելը։

Կենսագրություն
--------------

Երբ Սյուզաննա Լեենհոֆը երեխա էր, նրա ընտանիքը տեղափոխվել է Ցալտբոմել։ Նրա հայրը եղել է եկեղեցու սպասավոր երաժիշտ։ Ա. վան Անրոյի գրառումներից հետևում է, որ 1845 թվականի ամռանը, Բոննից Լոնդոն տանող ճանապարհին, Ֆերենց Լիստը մտել է Լեենհոֆի տուն, լսել Սյուզանայի հայրիկի կարիլյոն նվագելը։ Միաժամանակ նա այնքան է ուրախացել, երբ Սյուզաննային տեսնել է դաշնամուրը նվագելիս, որ նրան խորհուրդ է տվել շարունակել երաժշտական կրթությունը Փարիզում։ Ըստ Անրոյի՝ Լիստը նրան խորհուրդ է տվել ուսուցիչ և ուսանողներ գտել, որպեսզի Սյուզաննան կարողանա իր ապրուստը վաստակել։

Թե երբ է սկսվել Էդուարդ Մանեի և Սյուզաննա Լեենհոֆի միջև կապը, որը Մանեն տարիներ շարունակ թաքցրել էր, անհայտ է մնացել։ Նա Սյուզաննայի հետ ամուսնացել է 1863 թվականի հոկտեմբերի 28-ին` հոր մահից մեկ տարի անց։ 1863 թվականի հոկտեմբերին Շառլ Բոդլերը զարմանքով այս մասին գրել է ընկերոջը. *«Մանեն պարզապես ինձ հետ կիսվեց մի քանի զարմանալի նորությամբ։ Նա այսօր երեկոյան մեկնում է Հոլանդիա՝ կնոջ հետ վերադառնալու նպատակով։ … ասում են, որ նա գեղեցիկ է, շատ քաղաքավարի և հիանալի դաշնակահարուհի»*։

Սյուզաննա Մանեն նույն տանիքի տակ է ապրել Էդուարդ Մանեի, նրա մոր և իր որդու` Լեոնի հետ։ Լեոնը, այնուամենայնիվ, նկարչի ընտանիքին և փարիզյան հասարակությանը ներկայացվել է որպես Սյուզաննայի կրտսեր եղբայր։ Նա կազմակերպել է ամենշաբաթյա ցուցահանդեսներ և եղել է հիանալի դաշնակահարուհի։ Նրա սիրած կոմպոզիտորներն են եղել Ռոբերտ Շումանը, Բեթհովենը և Ռիչարդ Վագները։

1883 թվականին՝ Էդուարդ Մանեի մահից հետո, Սյուզաննան ապրել է Ժենվիլյեում` իր մորեղբոր տղայի՝ Ժյուլ դե Յոյայի տանը, այնուհետև Ասնիերում և վերջապես որդու հետ` Փարիզում գտնվող Սան Դոմինիկի 94 հասցեում։ Ֆինանսական դժվարությունների պատճառով նա ստիպված է եղել աստիճանաբար վաճառել ամուսնու կտավները։ Որպեսզի գոնե ինչ-որ բան որպես հուշանվեր թողնի, նա պատվիրել է կտավների պատճեներից մի քանիսը, որոնք նրա մահից հետո որպես բնօրինակներ հայտնվել են շուկայում։

Պատկերասրահ
-----------

Սյուզաննա Մանեն պատկերված է ամուսնու կտավներից շատերում, ներառյալ հետևյալ գլուխգործոցները.

* Վախեցած հավերժահարսը, 1859-1861, Կիրառական արվեստի ազգային թանգարան (Բուենոս Այրես)*Վախեցած հավերժահարսը*, 1859-1861, Կիրառական արվեստի ազգային թանգարան (Բուենոս Այրես)
* Ընթերցանություն, 1868, Օրսե թանգարան, Փարիզ*Ընթերցանություն*, 1868, Օրսե թանգարան, Փարիզ
* Տիկին Մանեն կապույտ բազմոցի վրա, 1874, Օրսե թանգարան, Փարիզ*Տիկին Մանեն կապույտ բազմոցի վրա*, 1874, Օրսե թանգարան, Փարիզ
* Տիկին Մանեն ջերմոցում, 1879, Արվեստի, ճարտարապետության և դիզայնի ազգային թանգարան, Օսլո*Տիկին Մանեն ջերմոցում*, 1879, Արվեստի, ճարտարապետության և դիզայնի ազգային թանգարան, Օսլո

Ծանոթագրություններ
------------------

1. 1 2 3 4
2. 1 2 3 4  RKDartists (նիդերլ.)
3. ↑  Union List of Artist Names — 2002.

Գրականություն
-------------

* A. van Anrooy: *Impromptu*(գերմ.) Zaltbommel 1982 ISBN 90-288-1620-8
* Otto Friedrich: *Edouard Manet und das Paris seiner Zeit*(գերմ.) Kiepenheuer & Witsch 1994 ISBN 3-462-02366-7
* Nancy Locke: *Manet and the Family Romance*(անգլ.) Princeton University Press 2001 ISBN 0-691-05060-0
* Gotthard Jedlicka: *Manet* Zürich 1941(գերմ.)

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists · Find A Grave · WikiTree · WeRelate · Rodovid |
|  |
| 

|  Չափորոշչային վերահսկողություն |
| --- |
|  |
| GND: 1065865775 · ISNI: 000000008283819X · LCCN: n91077130 · NTA: 06921459X · SUDOC: 181810735 · VIAF: 96044054 · ULAN: 500054450 · WorldCat VIAF: 96044054 |

 |

 |